இரண்டாவது முறையாக, ஆக.,8ல் அணை நிரம்பியது. அதிலும், மூணாறு, மறையூர், தலையார் உள்ளிட்ட நீர்பிடிப்பு பகுதிகளில் பெய்த கன மழை காரணமாக, ஆக., 15 முதல் ஒரு வாரத்திற்கு அதிகளவு நீர் வெளியேற்றப்பட்டு, ஆற்றில் வெள்ளப்பெருக்கு ஏற்பட்டது.மழை குறைந்தாலும், ஒரு மாதமாக அணைக்கு நீர் வரத்து குறையவில்லை. இதனால், கடந்த, ஒரு மாதமாக அமராவதி அணையிலிருந்து உபரி நீர் வெளியேற்றப்பட்டு வருகிறது. கடந்த, 29ம் தேதி வரை பிரதான கால்வாயில் உபரி நீர் வெளியேற்றப்பட்ட நிலையில், வரத்து குறைந்ததால், தற்போது ஆற்றில் மட்டும் நீர் திறக்கப்பட்டுள்ளது.நேற்று காலை, நிலவரப்படி, அமராவதி அணையில், மொத்தமுள்ள, 90 அடியில், 88.09 அடி நீர்மட்டம் இருந்தது. அணைக்கு வினாடிக்கு, 360 கன அடி நீர்வரத்து இருந்தது. அணையிலிருந்து, ஆற்றில், வினாடிக்கு, 360 கன அடி நீர் உபரி நீராக வெளியேற்றப்பட்டது.